کنیاز آندره هازیرلادیغی ینی ساواش قانونون قبول ائدیلمه‌سی و بیرباشا ایمپراتورا چاتدیریلماسی اۆچون جهدلر ائدیر. همین دؤورده پترزبورق‌دا اوْلان گنج ناتاشا روستووا ایلک دفعه پترزبورق زادگانلارینین باللارین‌دان بیرینه قاتیلیر و همین مجلیس‌ده کنیاز آندره‌له تانیش اوْلاراق اوْنو اؤزونه واله ائدیر. کنیاز آندره ناتاشا ایله گؤروشون‌دن سوْنرا یئنی‌دن سانکی حیاتا قاییتدیغینی حیس ائدیر و بیر نئچه آیلوی گؤروش‌دن سوْنرا ناتاشایا اولی‌لیک تکلیف ائدیر. لاکین اوْغلونون روستوولارلا قوهوم اوْلماسینا قارشی چیخان قوجا کنیاز بولکونسکی توی مراسی‌می اۆچون بیر ایل گؤزلمیی لازیم بیلیر. بۇ حادیثه‌دن سوْنرا کنیاز آندره ناتاشانی تک قویاراق یئنی‌دن اوْردویا قایی‌دیر. بۇندان جدی سارسینتی کچیرن ناتاشانین احوالینی دوزلتمک اۆچون کنیاز روستوو اوْنو و سونیانی اؤزو ایله گؤتوره‌رک موسکویا گئدیر.